Tidligt lørdag morgen 14. september blev en kvinde blufærdighedskrænket i Aalborg, hvor mellem fire og syv personer befamlede hende og talte nedsættende til hende. Det skete på Boulevarden klokken 05.15, og Nordjyllands Politi har siden da efterforsket sagen. Som led i efterforskningen har politiet efterlyst vidner. Særligt var de interesserede i to yngre mænd, som ifølge kvindens forklaring kom hende til undsætning. Nu har flere vidner henvendt sig med oplysninger. - Og vi har også fået henvendelser fra de to vidner i sagen, som vi har forsøgt at finde, siger politikommissær Martin Rolighed, der leder efterforskningen. Næste skridt er at afhøre de to mænd. Politiet har en formodning om, hvem der står bag blufærdighedskrænkelsen, men de har endnu ikke endeligt kunnet fastslå gerningsmændenes identitet.

Opsummering:
Nordjyllands Politi efterlyste vidner til en episode, hvor en kvinde blev blufærdighedskrænket i Aalborg. Flere har henvendt sig.